cyanic-selkie/wikianc huggingface dataset:
Päällikkökunta
Päällikkökunta on päällikön johtama yhteisö. Päällikkökunnan käsite yleistyi tieteessä 1960-luvulla, ja se on kulttuuriantropologiassa ja arkeologiassa yhä yleisessä käytössä. Käsitettä on toisaalta kritisoitu liian epämääräiseksi ja yleistäväksi.
Heimoa isompi, valtiota pienempi
Päällikkökunta on heimoyhteiskuntaa mutkikkaampi, mutta vähemmän monimutkainen yhteisö kuin valtio. Päällikkökunta liittyy monesti tehokkaan maanviljelyn tuottamaan suureen väestötiheyteen. Siinä on noin 5000 – 20 000 asukasta, joskus jopa monia kymmeniä tuhansia. . Erään toisen tiedon mukaan päällikkökunnassa on yhdestä kahteen hierarkiatasoa ja yleensä alle 10 000 asukasta.
Päällikkökunnan yhteiskunta ja hierarkia
Päällikkökunnassa on hallinnollinen, uskonnollinen ja/tai taloudellinen keskus/keskuksia. Siinä on merkkejä arvoasteikosta ja yhteiskuntaluokista. Päällikkökunnassa on ainakin kaksi yhteiskuntaluokkaa, perinnölliset johtajat ja tavallinen kansa. Päällikkökunnan statukset ovat tarkoin määriteltyjä. Yhteiskunnallinen asema määräytyy yhteiskuntaluokan ja asuinpaikan mukaan. Yhteiskunta on kerrostunut suvun mukaan. Niinpä asema päällikkökunnassa on monesti riippuvainen siitä, miten läheinen sukulainen päällikölle tai muinaiselle esi-isälle on. Esi-isä pääsi päälliköksi tehtyään merkki- ja tai urotekoja. Päällikkökunnassa avioituminen tapahtuu saman sosiaaliluokan sisällä. Päällikköä saattavat koskea muut käyttäytymisnormit kuin muita heimolaisia. Monet päällikkökunnat ovat monivaimoisia, nimenomaan ylemmissä sosiaaliluokissa, ja päälliköiden jälkeläisten avioliitot muiden heimojen päälliköiden kanssa laajentavat päällikkökuntaa. Yleensä yhteiskunta on miesten johdossa ja vanhemmat miehet ohjaavat yhteisöä.
Ravinnon tuotanto ja verotus
Päällikkökunta on itsenäinen kokonaisuus. Päällikkökunnassa asuu tuhansia samaan etniseen ryhmään kuuluvia ihmisiä paikallaan yhdessä tai useammassa kylässä. Ruoan tuotantoa esiintyy, se on voimaperäistä maanviljelyä tai erityisen rikkaalla alueelle metsästystä, kalastusta ja/tai keräilyä. Uskonto oikeuttaa kleptokratian eli tavallisen kansan verotuksen. Näin esimerkiksi tuotettua ruokaa jaettiin uudelleen niille jotka eivät ruokaa tuottaneet. Näin päälliköt, käsityöläiset ja muut elävät muiden tuottamalla ravinnolla. Omaisuuden vaihdanta on uudelleen jakavaa pakkoveroa. Päällikkökunnat syntyivät Hedelmälliseen puolikuuhun 5500 eaa. ja Väli-Amerikkaan ja Andeille noin 1000 eaa. . Kiinaan ne ilmestyivät joskus 4000–3500 eaa.
The Edge of Night
The Edge of Night oli monista muista päiväaikaan lähetettävistä saippuasarjoista poiketen hyvin rikospainotteinen. Sarjan seuraajista 50 prosenttia oli miehiä, mikä on ennätys television päiväsarjojen kohdalla. Vaikka sarjan katsojaluvut eivät olleet erityisen korkeat, sen katselijauskollisuus oli suuri. Sarjaa esitettiin ensin CBS-kanavalla ja vuodesta 1975 lähtien ABC-kanavalla.Yhteensä sarjaa esitettiin 7240 jaksoa.
Hämeenkangas
Yleistä
Hämeenkankaan alue muistuttaa L-kirjainta, jonka pohjoispäässä on Niinisalon varuskunta. Alue jatkuu varuskunnasta noin kymmenen kilometriä etelään Kuninkaanlähteen leirintäalueen tuntumaan. Sen jälkeen harju kääntyy itään kohti Jämin lentokenttää ja jatkuu noin kymmenen kilometrin verran, kunnes päättyy hieman Ikaalisten puolella. Alueen leveys vaihtelee kolmesta viiteen kilometriin. Niinisalon varuskunnan pohjoispuolella harjumuodostuma jatkuu Pohjankankaan harjuna.
Luonto
Maaperä koostuu pääasiassa hienojakoisesta hiekasta. Alueella on hyvä latuverkosto, ja maastossa on huomattava määrä uria. Opasteita ei kuitenkaan ole, joten Hämeenkankaalla tulee pääsääntöisesti liikkua kartan avulla. Urien varrella on valmiita laavuja, joiden käyttö on sallittua silloin, kun ne eivät ole puolustusvoimien käytössä.
Martemjan Rjutin
Poliittinen ura
Maaliskuussa 1921 Rjutin osallistui Venäjän kommunistisen puolueen (bolševikit) 10. edustajakokoukseen Moskovassa ja lähti muiden edustajien tavoin mukaan kukistamaan kesken edustajakokouksen alkanutta Krondstadtin kapinaa. Toukokuussa keskuskomitean Siperian-byroo lähtti hänet puoluetyöhön ensin Kuzbasiin ja sieltä Tomskiin. (Starkov 1992, s. 8 - 10.)
Seuraavaksi Rjutin matkusti keskuskomitean määräyksestä Donin-Rostoviin, missä hänestä tuli puolueen Kaakkoisbyroon agitprop-osaston hoitaja ja ”Sovetski jug”-lehden (’Neuvostoetelä’) päätoimittaja. Tammikuussa 1923 Rjutinista tehtiin myös puolueen aluekomitean sihteeri Kaakkoisen alueen rajalla sijaitsevaan Dagestaniin. Hän edusti Dagestania VKP(b):n 12. edustajakokouksessa huhtikuussa 1923. (Starkov 1992, s. 11.)
Lokakuussa 1928 kommunistisen puolueen keskuskomitean orgbyroossa Rjutinia syytettiin oikeistopoikkeaman suosimisesta johtamassaan Krasnaja Presnjan piirissä ja hän puolestaan syytti Stalinia laittomuuksista. Muutamaa päivää myöhemmin Rjutin erotettiin siihenastisista tehtävistään. Vuonna 1929 hänet siirrettiin armeijan ”Krasnaja svezda”-lehden (’Punatähti’) päätoimittajaksi ja lähetettiin Siperiaan valvomaan kollektivisointia keskuskomitean nimissä. (Vaksberg 1989, s. 45; Serebrjakova 1997, s. 104.)
Katya Zamolodchikova
Brian Joseph McCook, taiteilijanimeltään Yekaterina Petrovna Zamolodchikova eli Katya, on yhdysvaltalainen drag queen. Hän tuli julkisuuteen Huippu- drag queen haussa -ohjelman seitsemänneltä kaudelta, jolla sijoittui viidenneksi. Sen jälkeen hän esiintyi ohjelman toisella All Stars-kaudella, jossa pääsi perintösijalle. Sittemmin Katya on ollut osa yhdessä Trixie Mattelin kanssa juonnettua UNHhhh-nettisarjaa.
Marián Gáborík
Ura
Arvokisoissa Gáborík edusti Slovakiaa maailmanmestaruuskilpailuissa vuosina 2001, 2004, 2005, 2007 ja 2011 maailmancupissa vuonna 2004 ja Torinon talviolympialaisissa vuonna 2006 sekä Vancouverissa 2010.
Artti Aigro
Aigro sijoittui 16:nneksi nuorten olympialaisissa 2016 ja 26:nneksi nuorten MM-kilpailuissa 2018. Ensimmäisissä aikuisten arvokilpailuissaan, Pyeongchangin olympialaisissa 2018 hän oli suurmäessä 48:s. Seefeldin MM-kilpailuissa 2019 hän sijoittui normaalimäessä 49:nneksi. Planican lentomäen MM-kilpailuissa 2020 hän oli 25:s. Oberstdorfin MM-kilpailuissa 2021 hän sijoittui suurmäessä 25:nneksi ja normaalimäessä 41:nneksi. Pekingin olympialaisissa 2022 hän oli suurmäessä 30:s ja normaalimäessä 34:s. Saman vuoden Vikersundin MM-lentomäessä hän sijoittui 19:nneksi.
Aigro on sijoittunut Continental Cupin osakilpailussa parhaimmillaan kolmanneksi Bischofshofenssa syyskuussa 2021. Kesä-GP-sarjan kilpailussa hän on ollut parhaimmillaan 29:s.
Rita (nimi)
Suomessa on 1900-luvun alusta vuoden 2019 loppuun mennessä rekisteröity 2 724 Rita-nimistä henkilöä.
Coconut Girl
Coconut Girl oli suomalainen popyhtye ja musiikkiprojekti, jonka muodostivat Coconut Girl -nimellä esiintynyt Paula Hagert ja kaksi taustatanssijaa.
Ally McCoist
Ura pelaajana
Elokuussa 1983 McCoist siirtyi synnyinkaupunkinsa Glasgow'n toiseen pääseuraan Rangersiin, jossa pelasi suurimman osan urastaan. McCoist pelasi Rangersissa viidentoista kauden ajan nousten yhdeksi seuran historian suurimmista tähdistä. McCoist oli voittamassa kymmentä Skotlannin mestaruutta (1987, 1989–1997) ja teki Rangersin paidassa 355 maalia 581 ottelussa, mikä on seuran ennätys. Parhaimmillaan McCoist teki Skotlannin liigassa 34 maalia yhden kauden aikana ja hänen yhden ottelun maaliennätyksensä on neljä maalia. Hänen viimeinen ottelunsa Rangersin paidassa oli Skotlannin Cupin loppuottelu vuonna 1998, jonka Rangers hävisi. Viimeiset kautensa McCoist pelasi Kilmarnock FC:ssä ja lopetti uransa vuonna 2001. McCoist voitti kerran urallaan, vuonna 1992 Skotlannin jalkapallotoimittajien liiton vuoden jalkapalloilija -palkinnon ja samana vuonna hänet palkitsi vuoden pelaajana myös Skotlannin pelaajayhdistys.
Skotlannin maajoukkueessa McCoist esiintyi yhteensä 61 ottelussa, joissa hän viimeisteli 19 maalia. Arvokisoissa McCoist pelasi urallaan kolmesti, EM-kisoissa vuosina 1992 ja 1996 ja MM-kisoissa vuonna 1990. McCoist on ansainnut urheiluansioillaan Brittiläisen imperiumin ritarikunnan arvonimen Brittiläisen imperiumin jäsen (Member of the British Empire, MBE). Hän on myös Skotlantilaisen jalkapallon Hall of Famessa.
Vuohi (yhtye)
Vastaanotto ulkomailla
Philadelphialainen metallimusiikkisivusto Decibel Magazine totesi artikkelissaan, että siitä huolimatta, että Vuohi on vuosien varrella tuonut musiikkiinsa uusia elementtejä erityisesti black metalista, sen musiikki ei kuulosta siltä, että bändi yrittäisi epätoivoisesti – päinvastoin Witchcraft Warfare on sen mukaan erittäin monipuolisesti onnistunut. Toimittaja Sean Frasier kirjoittaa, että albumin jokainen kappale muistuttelee suorastaan ovelasti metallimusiikin eri alalajien historiasta kuulostamatta väkinäiseltä. Hän antaa tunnustusta kappaleiden blast beat -osuuksille sekä laulajalle. Frasier mainitsee, että levyllä on kappaleita, joiden sisälläkin saatetaan siirtyä eri tyylilajista toiseen, kuten vaikkapa Göteborg-metallista aina saksalaista thrash metalia muistuttavaan riffittelyyn. Lisäksi hän toteaa, että synkkä alakuloisuus tuntuu hiipivän sävellyksiin tuon tuostakin, mutta ne eivät määritä liiaksi yhtyeen tummanpuhuvaa ilmaisua.
D’oh!
Homerin ohella huudahdusta ovat Simpsoneissa käyttäneet myös hänen biologiset sukulaisensa – poika Bart, tyttäret Lisa ja Maggie, äiti Mona, isä Abe sekä velipuoli Herb. Satunnaisesti myös muutamat muut sarjan hahmot ovat käyttäneet sitä, muun muassa Marge, Hassu-klovni ja johtaja Burns. D’oh!-huudahdus lisättiin vuonna 2001 Oxford English Dictionary -sanakirjaan.
Basran taistelu (2003)
Taistelu
31. maaliskuuta 2003 brittien tiedustelujoukot alkoivat soluttautua kaupunkiin tehden iskuja esimerkiksi irakilaisia upseereja vastaan ja ohjaten omien tykistötulta ja ilma-iskuja. Huhtikuun alussa aloitettiin pistohyökkäykset Warrior-panssarivaunuilla puolustajia vastaan. Puolustuksen romahdus koitti 5. huhtikuuta, jolloin amerikkalainen F-16-hävittäjäpommittaja iski Alin tukikohtana toiminutta rakennusta vastaan JDAM-pommilla. Alin huhuttiin kuolleen, mutta vaikka todellisuudessa hän jäi henkiin, puolustajien taistelutahto romahti. 6. huhtikuuta britit tekivät tiedusteluhyökkäyksen kaupunkia vastaan ja sen tulosten perusteella päätettiin lopulta vallata itse kaupunki. Joukoille annettiin hyökkäyskäsky kello 23.00 ja kaupunki vallattiin yön aikana. Viimeiset taistelut käytiin illalla 7. huhtikuuta.
Blogistanian kirjallisuuspalkinnot
Jokainen äänestykseen osallistuva voi äänestää yhdestä neljään kategoriassa niitä kirjoja, jotka on ennen äänestyspäivää lukenut ja arvostellut joko blogissaan, Instagram-, Youtube- tai TikTok-tilillään. Eniten pisteitä kategoriassaan saaneen teoksen kirjailija palkitaan kunniakirjalla.
Raamatun käsikirjoitukset
thumb|280px|[[Codex Alexandrinus, folio 41v, sisältää Luukkaan evankeliumin loppuosan sekä jokaisen kirjan lopussa olleen koristekuvion.]] Raamatun käsikirjoitukset ovat käsin kirjoitettuja kopioita Raamatun tai sen osien varhaisimmista säilyneistä teksteistä. Saman Raamatun kirjan eri käsikirjoituksissa on tyypillisesti eroavaisuuksia, jotka johtuvat joko tahattomista kopiointivirheistä tai kirjurien tekemästä tahallisesta toimitustyöstä. Käsikirjoituksia tutkitaan tieteellisesti muun muassa kodikologiassa ja eksegetiikan tekstikritiikissä.
Havainto
Tilan havaitseminen
Tilan eli avaruuden havaitseminen on itseä ympäröivien esineiden kolmiulotteista paikantamista aistimalla. Se tehdään liikkumalla ja eri aistielimillä. Liikunnan aistimet antavat kinesteettistä tietoa varsinkin omasta kehosta ja sen liikkeistä ja tämä tieto hyödyttää tilan havainnointia. Mahdollisesti tieto on epätäydellistä, mutta havaintokyky täydentää sitä niin että voimme arvata esimerkiksi toisen ihmisen näkymättömissä olevan puolen. Esine näyttää lähietäisyydeltä nähtynä olevan kooltaan ja muodoltaan muuttumaton. Kolmiulotteisen havainnon pohjana on tarkka perspektiivin taju. Tilan havainnointi saattaa olla monista eri syistä virheellistä, varsinkin silloin kun aistit antavat siitä vain vähän tietoa.
Raamatun käsikirjoitukset
Papyruskäsikirjoitukset
Papyrus oli yleisin kirjoitusmateriaali Rooman valtakunnassa ajanlaskumme ensimmäisinä vuosisatoina. Papyrus oli materiaalina hyvin hauras, murentui käytössä, eikä kestänyt kosteutta ja oli epäkäytännöllinen kirjamuodossa. Siksipä kaikki säilyneet käsikirjoitukset ovatkin säilyneet hautautuneena paikoissa, joissa on äärimmäisen kuivaa — esimerkiksi Egyptissä.
Lionel Daunais
Daunais sekä sävelsi että sanoitti lauluja. Hänen tuotantoonsa kuuluu myös kuoroteoksia.
Daunais kuului vuodesta 1972 Opéra du Québecin johtokuntaan. Hän sai useita palkintoja ja tunnustuksia, joihin lukeutuvat Canadian Music Council Medal (1972), Prix de musique Calixa-Lavallée (1977), Prix Denise-Pelletier (1982) ja ottaminen Canadian Songwriters Hall of Fameen. Vuonna 1978 Daunaisista tehtiin Kanadan ritarikunnan upseeri.
Big Brother
Formaatti
Säännöllisin väliajoin, yleensä kerran viikossa, katsojat äänestävät, kuka putoamisehdokkaaksi joutuneista asukkaista poistuu talosta. Putoajaehdokkaat valitaan talossa olevien keskuudesta äänestyksellä. Jokaisella kilpailijalla on käytössään 3 ääntä, jotka on annettava kahdelle potentiaalisesti putoavalle henkilölle; toiselle kaksi ja toiselle yksi. Eniten pisteitä saaneet kilpailijat (vähintään 2 henkilöä) joutuvat putoajaäänestykseen. Kun äänestysaika päättyy, katsojilta eniten ääniä saaneen putoajaehdokkaan täytyy poistua talosta välittömästi. Suomessa 2. tuotantokaudesta 6. tuotantokauteen oli käytössä järjestelmä, jossa katsojat pystyivät antamaan häätöäänestyksessä oleville asukkaille plus- ja miinusääniä. Annetuista plus- ja miinusäänistä lasketiin keskiarvo. Huonoimman keskiarvon saanut asukas häädettiin. 7. tuotantokaudella palattiin pelkkään plusääniäänestykseen, joka oli käytössä myös 1. tuotantokaudella. Ohjelman lopussa viimeinen talosta poistuva kilpailija julistetaan voittajaksi ja hän saa palkinnon, yleensä rahaa (Suomessa 50 000 euroa, Isossa-Britanniassa 100 000 puntaa), joidenkin maiden versiossa auton tai lomamatkan.
Erikoisuuksia
Ohjelman 4. tuotantokausi Kreikassa (2005) sisälsi myös uuden elementin: äidin. Big Mother -nimellä esitetyssä versiossa yhdeksän kilpailijaa ottivat mukaan Big Brother -taloon oman äitinsä. Kilpailijoiden äideillä ei ollut mahdollisuutta voittoon. Tosin tämä osoittautui virheeksi huonojen katsojalukujen perusteella, joten ohjelma palasi tavalliseen Big Brother -formaattiin tuotantokauden puolivälissä.
Samankaltaisia tositelevisio-ohjelmia
Myös samankaltainen on yhdysvaltalainen Kid Nation, jossa 40 lasta suljetaan vanhaan uudisraivaajakylään 40 päiväksi ilman aikuisia, tehtävänään saada kylä toimimaan.
Suomi
Ohjelmaa esittänyt Subtv sai 25. tammikuuta 2006 Julkisen sanan neuvostolta kirjallisen huomatuksen ensimmäisellä tuotantokaudella esiintyneen piilomainonnan takia. Myös Viestintävirasto katsoi ratkaisussaan 20. tammikuuta 2006 Big Brotherin rikkoneen piilomainontakieltoa.
Lähi-itä
Lähi-idän Big Brother lopetettiin vuonna 2004 kesken ensimmäisen tuotantokautensa johtuen mielenosoituksista ja protestoinnista arabiyhteisössä. Sarja lopetettiin kilpailun 11. päivänä, jolloin kaikki asukkaat häädettiin Big Brother -talosta.
Aleksanteri I (Puola)
Aleksanteri I (Aleksander Jagiellończyk; 5. elokuuta 1461 – 19. elokuuta 1506) oli Jagello-sukuun kuulunut Puolan kuningas vuosina 1501–1506 ja Liettuan suuriruhtinas vuodesta 1492.
Bô Yin Râ
Ura
Joseph Anton Schneiderfranken syntyi vuonna 1876 Aschaffenburgissa Baijerissa. Hän opiskeli taidetta 1890-luvulta 1900-luvun alkuvuosiin saakka Frankfurtissa, Wienissä ja Pariisissa. Schneiderfranken alkoi maalata ammatikseen ja tuli tunnetuksi erityisesti maisema-aiheistaan. Vuonna 1914 Schneiderfranken palasi Saksaan Kreikasta, jossa hän oli kokenut henkisen uudelleensyntymän ja ottanut nimen Bô Yin Râ. Bô Yin Râ jatkoi maalaamista pyrkien siirtämään teosofiset ajatuksensa kuvataiteeseen. Bô Yin Râ muun muassa maalasi Jeesuksen (Jesus) kertomansa mukaan elävästä mallista tavattuaan tämän henkimatkalla.
Feminismi
Feministinen teoria, joka ilmaantui feminististen liikkeiden myötä, pyrkii ymmärtämään sukupuolen epätasa-arvoisuutta tarkastelemalla naisen sosiaalista asemaa ja elettyä kokemusta; sen piirissä on kehitetty useita sukupuolta koskeviin ongelmiin vastaavia teorioita lukuisissa tieteenhaaroissa.
Palsamipihta
Käyttö
Laji kuuluu Suomessa kestävimpiin pihtalajeihin siperianpihdan ohella ja se menestyy vyöhykkeillä I–VI (VIII). Palsamipihdasta on jalostettuja lajikkeita, kuten alle puolimetriä korkea kääpiöpalsamipihta 'Nana'.
Juhana I (Puola)
Juhana I oli Puolan kuningas Kasimir Jagiellon ja Elisabet Itävaltalaisen kolmas poika. Isän kuoltua hänestä tuli Puolan kuningas. Vanhimmasta veljestä Vladislaus II:sta oli tullut Unkarin ja Böömin kuningas jo aiemmin, ja nuoremmasta Alexanderista tuli Latvian suurruhtinas.
Assimilaatio (sosiologia)
Sulauttamispolitiikkaa voidaan nimittää valtion mukaan esimerkiksi "amerikkalaistamiseksi" tai "venäläistämiseksi". Tunnettuja sulauttamiskampanjoita ovat olleet esimerkiksi turkkilaisten assimiloiminen Bulgariassa, kiinalaisten Indonesiassa, unkarilaisten Romaniassa, afroamerikkalaisten orjien Yhdysvalloissa sekä romanien Keski-Euroopassa. Kolonialistisissa hallinnoissa on pyritty assimiloimaan kantaväestön parhaimmistoa.
Rivas-Martinezin ilmastoluokitus
Rivas-Martinezin luokituksen perusmuuttujat
Rivas-Martinezin luokituksessa lasketaan muutamia perusmuuttujia, esimerkiksi lämpötilanvaihteluja kuvaava mantereisuus ja kylmimmän kuukauden lämpötiloja mittaava termisyys ja kosteutta kuvaava ombroterminen indeksi.
Mantereisuus-mereisyys
Mantereisuus Ic on Rivas-Martinezin luokituksessa lämpimimmän ja kylmimmän kuukauden keskilämpötilojen erotus.
B (ohjelmointikieli)
Esimerkki
Esimerkki B-kielen ohjelmasta:
KT Tunstall
Diskografia
Singlet/EPt
Tapio Niemelä
Tapio "Tapsa" Niemelä on keuruulaissyntyinen muusikko. Hänen instrumenttejaan ovat laulun lisäksi piano, sähköurut ja muut kosketinsoittimet sekä huuliharppu. Hän tuli tunnetuksi Arto Sotavallan yhtyeessä 1972 ja Hullujussi -yhtyeessä 1973. Bluesoundsin ja Kapteeni Nemon viitoittama ura jatkuu yhä muusikkona ja trubaduurina.
Uusia bändejä
Tapsa Niemelä soitti Kapteeni Nemossa vuodet 1985–1988. Yhtyeessä Markku Mustonen lauloi, Tapio Niemelä soitti koskettimia, Nono Söderberg toimi kitaristina ja Seppo Rauteva rumpalina. Levy-yhtiönä toimi Fazer-Finnlevyn Kräk!-levymerkki sekä Välilevy-yhtiö. Yksi kovimpia keikkoja oli 1987 ensimmäisessä Dinosaurockissa, jossa Kapteeni Nemo otettiin päälavalle ja se täytti paikkansa muiden suuruuksien rinnalla paremmin kuin hyvin. Ahkerasti keikkoja tehnyt yhtye lopetti turhan varhain, todennäköisesti henkilöiden erimielisyyksien vuoksi.
Tapsa soitti Heinäsirkan yhtyeessä vuosina 1985–1987.
Tapio Niemelä Blues Band
Albumi
Goldberg-muunnelmat
Muunnelmat 1–9
Bach oli kirjannut vuonna 1974 löytyneeseen Handexemplariin (kts. yllä) muunnelmaan 7 tempomerkinnän al tempo di Giga, eli se on tarkoitettu soitettavaksi aikaisemmin luultua nopeammassa tempossa. Seitsemäs muunnelma on siis gigue ja pisteellisine rytmeineen tyyliltään hyvin samanlainen kuin Ranskalaisen alkusoiton BWV 831 gigue. Kahdeksannessa muunnelmassa on jälleen paljon kohtia, jossa esittäjän kädet menevät ristiin koskettimistolla. Yhdeksäs muunnelma on lyyrisen kaunis terssikaanon, jossa on ilmaisuvoimainen, aikaisempia kaanoneita aktiivisempi bassolinja.
Levytykset
Goldberg-muunnelmat on sovitettu monille muille soittimille ja kokoonpanoille, kuten jousitriolle, sinfoniaorkesterille, kitaralle ja harmonikalle, ja näistä sovituksistakin on tehty äänityksiä. John ja Mirjana Lewisin levyllä The Chess Game esitetään jokainen muunnelma ensin cembalolla, minkä jälkeen seuraa samasta muunnelmasta johdettu improvisaatio jazzpianolla.
Maihinnoususotatoimi
Kuuluisia maihinnoususotatoimia
Suomessa suoritettuja maihinnousuja:
Sotaleikki
Vastaanotto
Sotaleikki sai parhaan dokumentin Oscar-palkinnon 1966. Vuonna 2000 British Film Institute äänestytti asiantuntijoilla listan sadasta kaikkien aikojen parhaasta brittiläisestä tv-ohjelmasta, ja Sotaleikki sijoittu tilalle 27. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.
Hilkka Pekkanen
Hilkka Pekkanen (s. 1948) on suomalainen kielenkääntäjä. Hän on kääntänyt romaaneja, kuunnelmia ja runoutta. Enimmäkseen Pekkanen on tehnyt käännöksiä englannin kielestä, mutta hän on myös tehnyt käännöksiä englannin kielelle.
Emotion Zine
Toimitus
Lehden toimitus on keskittynyt Varsinais-Suomeen, mutta se pyrkii käsittelemään laajalti koko maan aiheita. Päätoimittajana Emotion Zinessä aloitti mediapersoona Mike Van Dola. Vuonna 2022 hän jätti tehtävän jatkaen kolumnistina ja vetovastuun hartioilleen otti Kimmo Lukkarila. Toimitukseen kuuluu lisäksi mm. musiikkiaiheista kirjoittavat toimittajat Kai Kallio ja punk-tyyleihin syventyvä Vesa Vahtera.
Josh Rouse
Elämäkerta
Pienessä Paxtonin kylässä Nebraskassa syntynyt Rouse joutui muuttamaan lapsena useita kertoja isänsä sotilasuran vuoksi. Käytyään Austin Peay State Universityn hän jäi Tennesseehen, jossa hän tapasi paikallisia muusikkoja, ja aloitti levyttämisen. Hänen debyyttialbuminsa Dressed Up Like Nebraska julkaistiin 1998 Slow River Recordsin kautta. Rouse on levyttänyt seitsemän studioalbumia.
Jedda
Historia
Kaupungin perusti vuonna 646 kalifi Uthman ibn Affan kauppapaikaksi ja satamaksi pyhinvaeltajille. Vuonna 1916 Jedda ja sen osamanivaruskunnat joutuivat brittien piirittämäksi. Tämän seurauksena muodostettiin Hejazin kuningaskunta, joka oli olemassa vuoteen 1925. Tällöin sen valtasi Ibn Saʿūd. Vuoden 1927 Jeddan sopimuksessa britit tunnustivat Saudi-Arabian suvereniteetin Hejazin ja Najdin alueilla. Jeddasta tuli osa Saudi-Arabiaa. Toisen maailmansodan jälkeen vuonna 1947 kaupunginmuurit hävitettiin, mitä seurasi nopea kasvu. Maan ulkoministeriö ja diplomaattinen edustus sijoittui kaupunkiin, jossa ne pysyivät 1850-luvun puoliväliin.
Satama
Jeddan satama on tonnimäärältään Saudi-Arabian suurin rahtisatama. Se sijoittuu myös Yhdysvaltain satamajärjestön (AAPA) laatimalla listalla 60,4 miljoonalla rahtitonnillaan (sija 65 vuonna 2013) maailman sadan suurimman rahtisataman joukkoon.
Autun
Autun, Rooman sisar ja kilpailija
Autunin kaupungin synty ajoittuu Rooman keisari Augustuksen aikakauteen eli noin vuosiin 27 eaa. ja 14. Kaupungin nimi oli tällöin Augustodunum ja sitä koristivat monumentit, jotka vielä tänäänkin osittain ovat kaupungin maineen taustalla. Aikakaudelta on kaupungissa nähtävissä:
Remppa vai muutto Suomi
Remppa vai muutto Suomi on suomalainen televisiosarja, jossa kaksi kiinteistöalan ammattilaista mittelevät toisiaan vastaan. Ohjelma perustuu kanadalais-yhdysvaltalaiseen Love It or List It -formaattiin. Ohjelman ensimmäinen kausi alkoi 26. elokuuta 2021 Nelonen-kanavalla. Ohjelman pääosissa ovat kiinteistönvälittäjä Anne Ramsay ja sisustusarkkitehti Marko Paananen. Ohjelman toinen kausi alkoi syyskuussa 2022.
Melilla
Väestö
Enemmistö asukkaista on espanjalaisia, mutta kaupungissa on kasvava marokkolainen arabivähemmistö sekä noin 800 juutalaista.
Shintō-ryū kenjutsu
Shintō-ryū kenjutsu, tai Kasumi Shintō-ryū kenjutsu, on japanilainen miekankäyttöä harjoittava koulukunta (ryū). Nykyisin Shintō-ryū kenjutsua harjoitellaan Shintō Musō-ryūn, sekä siitä muodostetun ZNKR jōdōn osana. Shintō-ryū on muovaantunut vuosien varrella nimenomaan jōta käyttävien kaartien miekkaharjoittelua tukemaan.
Lajin alkuperä on ollut toistaiseksi tuntematon mutta Tsunemori Kaminodan viime aikaisten tutkimusten perusteella sen juuret ulottuisivat 1500-luvulle Tsukahara Bokudeniin ja sen koko nimi olisi Kasumi Shintō-ryū. Tälle ei kuitenkaan ole saatu tieteellistä vahvistusta. Kaminoda-sensein johtaman Nihon jodokai-ryhmän jäsenet kuitenkin käyttävät siitä tätä nimeä.
Surinamen presidentti
Surinamen perustuslain mukaan presidenttiehdokkaan täytettävä seuraavat ehdot:
Cesár Sampson
Cesár Sampson (s. 18. elokuuta 1983) on itävaltalainen laulaja ja lauluntekijä. Hän edusti Itävaltaa kappaleella "Nobody But You" vuoden 2018 Eurovision laulukilpailussa Lissabonissa. Sampson on aiemmin toiminut Bulgarian vuosien 2016 ja 2017 esitysten taustalaulajana.
Tero Vartiainen
Tero Vartiainen (s. 1970 Lieksa) on suomalainen tietojärjestelmä tieteilijä ja professori. Hän toimii Vaasan yliopistossa tietojärjestelmätieteen professorina tekniikan ja innovaatiojohtamisen akateemisessa yksikössä. Hän valmistui maisteriksi Joensuun yliopistosta vuonna 1995 ja tohtoriksi Jyväskylän yliopistosta vuonna 2005.
Isotropia
Isotropia tarkoittaa suunnasta riippumatonta. Sen vastakohta on anisotropia. Esimerkiksi isotrooppisella säteilyllä on sama intensiteetti havainnointisuunnasta riippumatta.
Géza Anda
Anda syntyi Budapestissa ja sai opetusta Ernő Dohnányiltä. Hän kuoli syöpään Zürichissä 54-vuotiaana.
Trent Yawney
Pelaajana
Yawney pelasi vuodet 1981–1985 WHL-joukkue Saskatoon Bladesissa, josta Chicago Blackhawks varasi hänet vuoden 1984 NHL:n varaustilaisuudessa. Yawney siirtyi Blackhawksiin kaudeksi 1987–1988. Tulokaskaudellaan hän pelasi 15 runkosarja- sekä viisi pudotuspeliottelua, joiden lisäksi hän edusti Kanadan maajoukkuetta Calgaryn talviolympialaisissa. Yawney pelasi Chicagossa neljän kauden ajan. Vuonna 1991 hän oli Kanadan maajoukkueen mukana voittamassa hopeaa maailmanmestaruuskilpailuista.
Valmentajana
Kolmen Sharksissa vietetyn kauden jälkeen Yawney toimi vuoden Anaheim Ducksin pelaajatarkkailijana ennen kuin palasi Norfolk Admiralsin päävalmentajaksi kausiksi 2012-2013 ja 2013-2014. Tämän jälkeen hän toimi Anaheim Ducksin sekä Edmonton Oilersin valmennuksessa ennen siirtymistä Los Angeles Kingsin apuvalmentajaksi kaudeksi 2019-2020.
Filosofia
Filosofia on noin 600–400 eaa. välisenä aikana antiikin Kreikassa syntynyt ajatteluperinne ja oppiala, joka pyrkii tutkimaan muun muassa todellisuuden luonnetta, tiedon yleisiä ehtoja, kauneuden ja arvojen olemassaoloa, hyvän yhteiskunnan ehtoja, ihmisenä olemisen luonnetta sekä näihin kytkeytyviä yleisiä aiheita. Sana 'filosofia' on lähtöisin kreikan kielen sanoista filia ja sofia, joista ensimmäinen merkitsee rakastamista tai ystävyyttä ja jälkimmäinen viisautta – filosofia tarkoittaa näin "viisauden rakastamista".
Antiikin filosofia
thumb|200px|Sapiens dominabitur astris – se joka on viisas, hallitsee tähtiäkin. Kuva [[George Witherin teoksesta A Collection of Emblemes Anciente and Moderne, 1635.]]
Myöhempi uuden ajan filosofia (noin 1800–1900)
1800-luvun jälkimmäisellä puoliskolla monet filosofit keskittyivät ennen kaikkea tietoteoreettisiin ja tieteenfilosofisiin kysymyksiin. Yleiseksi mielipiteeksi muodostui se, että meidän on luovuttava metafyysisistä yrityksistä tutkia olevaisen ”olemusta” tai sen ”alkuperusteita”, ja sen sijaan rajoituttava vain tutkimaan ilmiöitä. Tällaista näkemystä edustivat muun muassa Auguste Comten kehittämä positivismi sekä uuskantilaisuus.
Muita filosofisia perinteitä
Muihin filosofisiin perinteisiin kuuluvat esimerkiksi afrikkalainen ja asteekkien filosofia.
Protoni-protoni-ketju
Pp II-ketju
Beryllium-7 kaappaa elektronin ja syntyy litium-7-atomi ja elektronin neutriino.
Minimipari
Minimipari on kielitieteellinen käsite, jota tarvitaan kielen foneemien erottelussa. Minimiparissa on kaksi sanaa, jotka eroavat toisistaan vain yhden äänteen kohdalla ja joilla on eri merkitys. Tällöin voidaan osoittaa, että äänne-ero on myös merkitysero. Merkitystä erottelevat äänteet ovat keskenään fonologisessa oppositiossa, eli ne ovat eri foneemeja. Minimiparin muodostavat esimerkiksi suomen sanat pila ja pala, mikä osoittaa, että suomessa [i] ja [a] ovat eri foneemeja.
Pirunlinnan Suonia
Pirunlinnan Suonia on humuspitoinen metsäjärvi Lohjan lounaisosassa läntisellä Uudellamaalla. Varsinais-Suomen raja kulkee 150 metriä järven eteläpuolitse. Järven pinta-ala on 9,2 hehtaaria. Etäisyys Lohjan keskustasta on 24 kilometriä länteen.
Tom Petty
Petty levytti uransa aikana lukuisia hittikappaleita niin sooloartistina kuin Heartbreakersin keulahahmona. Tunnetuimpia Pettyn kappaleita ovat muun muassa ”American Girl”, ”Refugee”, ”Running Down a Dream”, ”Free Fallin’”, ”Into the Great Wide Open” ja ”Learning to Fly”. Hänen tuotantoaan on myyty maailmanlaajuisesti yli 80 miljoonaa kappaletta, mikä tekee hänestä yhden kaikkien aikojen kaupallisesti menestyneimmistä artisteista. Petty voitti urallaan kaksi Grammy-palkintoa, ja vuonna 2002 hänet sekä muu Heartbreakers-yhtye aateloitiin Rock and Roll Hall of Fameen.
Junkers Jumo 004
Tekniset tiedot
Moottorissa oli 8-vaiheinen aksiaalinen kompressori, kuusi polttokammiota sekä yksivaiheinen turbiini.
Loimolan luterilainen kirkko
thumb|Loimolan kirkko 1930-luvulla. Loimolan luterilainen kirkko sijaitsi Loimolan kylässä rajakarjalaisen Suistamon kunnan itäosassa. Se kuului Soanlahden seurakuntaan. Talvisodan jälkeen alue luovutettiin Neuvostoliitolle, mutta jo seuraavana vuonna perääntyvät venäläiset polttivat kirkon jatkosodan yhteydessä.
Rikoskaari
Osa rikoksista on erillisissä laeissa eikä sisälly rikoskaareen, kuten terroristirikokset, liikennerikokset, huumausainerikokset ja aserikokset.
Ensimmäinen osa: Yleisiä säännöksiä
Kolmas, neljäs ja viides pykälä määrittelevät rikosten seuraamuksiksi rangaistukset eli sakon tai vankilan, sekä ehdollisen tuomion, suojeluvalvonnan (skyddstillsyn) ja erityisen hoidon (överlämnande till särskild vård).
3 luku: Henkeen ja terveyteen kohdistuvista rikoksista
10 § koskee työnantajia. Sen mukaan huolimattomuusrikokset 7–9 §§:ssä voidaan tietyissä tilanteissa tuomita työympäristörikoksina (arbetsmiljöbrott).
4 luku: Vapauteen ja rauhaan kohdistuvista rikoksista
4 a § ensimmäinen kappale on törkeä rauhanloukkaus (grov fridskränkning), josta voidaan tuomita toistuvasti nykyistä tai entistä läheistä kohtaan kohdistettuja, rikoskaaren 3, 4, 6 tai 12 luvun mukaisia rikoksia tai lähestymiskiellon rikkomisia tehnyt henkilö. Toisen kappaleen mukaan sama rikos saa nimikkeekseen törkeä naisrauhanloukkaus (grov kvinnofridskränkning), mikäli sen tekee mies naista kohtaan, jonka kanssa hän on tai on ollut naimisissa tai avoliitossa. Rangaistus on molemmista rikosnimikkeistä sama: vankeutta vähintään yhdeksän kuukautta ja enintään kuusi vuotta.
7 §:n mukaan häirinnästä (ofredande) voidaan tuomita koskettelemalla tai muuten toisen rauhaa rikkomalla häiritsevä henkilö. Raja seksuaaliseen häirintään 6 luvun 10 §:ssä on häilyvä.
5 luku: Kunnianloukkauksesta
Varsinaista luvun otsikossa mainittua kunnianloukkausta (ärekränkning) Ruotsin rikoskaaresta ei löydy. Sen sijaan on 5 luvun 1 §:n mukaan kiellettyä, jos mainitsee toisen henkilön olevan rikollinen tai muuten elämäntavoiltaan moitittava taikka esittää tiedon, joka on omiaan kohdistamaan tähän muiden halveksuntaa. Tällöin tekijä voidaan tuomita panettelusta (förtal). Sen sijaan sillä ei ole merkitystä, onko väite valhetta vai ei. Astetta lievempi rikos on 3 §:n solvaus (förolämpning), jossa lausunto tai halventava käytös on omiaan loukkaamaan uhrin itsetuntoa tai ylpeyttä. Solvaus kohdistuu siis enemmän uhrin sisäisiin tuntemuksiin, kun taas panettelu saa toiset paheksumaan uhria.
18 luku: Majesteettirikoksista
18 luvun otsikko "Om högmålsbrott" viittaa historiallisesti rikoksiin, jotka ovat kohdistuneet kuninkaaseen tai sittemmin demokraattiseen valtiojärjestykseen. 1 §:n kapina (uppror) viittaa pyrkimykseen aseellisesti tai muuten väkivalloin kumota Ruotsin valtiojärjestys tai pakottaa valtionpäämies, hallitus, valtiopäivät tai korkeimmat tuomioistuimet tekemään tai jättämään tekemättä jokin toimenpide tai päätös. Rangaistusasteikko on korkein mahdollinen eli vähintään 10 ja enintään 18 vuotta vankeutta tai elinkautinen vankeus.
Aleksandr Romanov
Seuraura
Montréal Canadiens varasi Romanovin toisella kierroksella 38. pelaajana NHL:n varaustilaisuudessa 2018. Kaudella 2018–2019 hän nousi TsSKA Moskovan KHL-joukkueeseen. Romanov teki KHL-debyyttinsä 1. lokakuuta 2018 vieraissa Salavat Julajev Ufaa vastaan. Hän sai ottelussa jääaikaa 12.16 minuuttia. Romanov keräsi ottelusta teholukeman +1. Hänet valittiin 15. lokakuuta KHL:n viikon tulokkaaksi. Heinäkuussa 2020 Canadiens teki kolmevuotisen tulokassopimuksen Romanovin kanssa.
Muuta
Romanovin isä Stanislav pelasi omalla urallaan hyökkääjänä pudotuspelit mukaan lukien yhteensä yli 400 ottelua Kansainvälisessä liigassa ja Venäjän Superliigassa. Hän kuului myös Venäjän vuoden 1995 MM-joukkueeseen. Aleksandr Romanovin äidinisä isoisä Zinetula Biljaletdinov on entinen Neuvostoliiton maajoukkuepuolustaja, olympiavoittaja (Sarajevo 1984) ja kuusinkertainen maailmanmestari. Hän on sittemmin luonut pitkän valmentajauran ja toiminut myös Venäjän A-maajoukkueen päävalmentajana vuoden 2004 maailmancupissa sekä vuosina 2011–2014. Biljaletdinov johdatti joukkueen maailmanmestaruuteen vuonna 2012. Hän toimii nykyään KHL-joukkue Ak Bars Kazanin päävalmentajana.
Natalie Dessay
Natalie Dessay (alun perin Nathalie Dessaix; s. 19. huhtikuuta 1965 Lyon) on ranskalainen ooppera- ja konserttilaulaja, joka on äänialaltaan sopraano. Hän aloitti uransa koloratuurirooleissa, mutta on sittemmin saavuttanut suosiota bel canton esittäjänä ja lyyristen sankarittarien roolien tulkitsijana.
Dessay varttui Saint-Médard-en-Jalles'ssa lähellä Bordeauxia. Hän oli lapsena näyttelijä Natalie Woodin ihailija ja omaksui siksi etunimestään englanninkielisen kirjoitusasun. Myöhemmin hän yksinkertaisti myös sukunimensä kirjoitusasua. Dessay haaveili alun perin tanssijan urasta, mutta opiskeli sitten näyttelemistä ja laulamista Bordeaux'n konservatoriossa. Hän suoritti normaalisti viiden vuoden aikavälillä suoritettavat opinnot yhdessä vuodessa ja valmistui 20-vuotiaana oppilaitoksen ensimmäisen palkinnon saaden. Dessay lauloi lyhyesti Théâtre du Capitole de Toulousen kuorossa. Vuonna 1989 hän kilpaili Ranskan ensimmäisessä Concours des Voix nouvelles -tapahtumassa ja sai toisen palkinnon. Näin Dessay pääsi vuodeksi opiskelemaan Pariisin oopperaan, jossa hän esiintyi Wolfgang Amadeus Mozartin oopperan Il re pastore tuotannossa. Dessay sai sittemmin taideagenttinaan toimineen Thérèse Cédellen huomion ja sai ensimmäiset merkittävät solistiset kiinnityksensä.
Meopta
Suurennuskoneet
Meoptan suurennuskonemalleja olivat kinofilmille tarkoitetut Axomat ja Proximus sekä erikokoisille rullafilminegatiiveille tarkoitetut Opemus ja Magnifax.
Lesotho
Politiikka
Vuoden 2015 vaalien jälkeen koalitiohallituksen pääministeriksi nousi Pakalitha Mosisili. Parlamentin muodostavat Democratic Congress DC (48 paikkaa), All Basotho Convention ABC (30 paikkaa), Lesotho Congress for Democracy LCD (26 paikkaa), Basotho National Party BNP (5 paikkaa), Popular Front for Democracy PFD (3 paikkaa), National Independent Party NIP (2 paikkaa) ja muut (6 paikkaa).
Maantiede
pienoiskuva|vasen|upright|Lunta Lesothossa. Lesothon ilmasto muistuttaa Etelä-Afrikan highveltiä, mutta lämpötilat ovat selvästi alempia, siellä on säännöllisesti pakkasta ja luntakin. Kesät ovat lämpimiä, mutta harvoin tukalan kuumia ja sadetta esiintyy useammin kuin talvella.
Talous
YK:n kehitysohjelma UNDP:n laskemalla inhimillisen kehityksen indeksiksillä (Human Development Index, HDI) mitattuna Lesotho oli vuonna 2007 sijalla 156 yhteensä 185 arvioidusta maasta.
Koulutus
Edes peruskoulun käyminen ei ole ollut Lesothossa pakollista eikä ilmaista. Nykyisin oppivelvollisuus koskee 6–13-vuotiaita, ja koulumaksuja poistetaan asteittain. Vuonna 2003 arvioitiin, että yli 15-vuotiaista miehistä 74,5 prosenttia ja naisista 94,5 prosenttia osasi lukea. Vuonna 2004 ala-astetta kävi kouluikäisistä pojista 82 prosenttia, tytöistä 88 prosenttia. Yläastetta kävi vain 16 prosenttia ikäluokan pojista ja 27 prosenttia tytöistä. Miesten vähäisempi koulunkäynti on epätavallista Afrikassa, ja sen selityksenä on poikien käyttö paimenina.
Kulttuuri
pienoiskuva|Basotho-hattu Lesotholaisten kulttuuri on homogeenisempaa kuin monessa Afrikan maassa, sillä maa on kansallisesti melko yhtenäinen. Elämä vuoristossa erottaa sen monista Afrikan lämpimämpien osien kulttuureista. Esimerkki tästä on lesotholaiset huovat: itäafrikkalaisten kangojen sijasta lesotholaiset kääriytyvät lämpimämpiin peitteisiin. Perinteinen lesotholainen ruohosta kudottu hattu muistuttaa muodoltaan Mokorotlo-vuorta.
Helsingborgin konserttitalo
thumb|300px|Konserttitalon sisäänkäynti. Helsingborgin konserttitalo on konserttitalo ruotsalaisessa Helsingborgin kaupungissa, Skånessa. Se on valmistunut vuonna 1932 ja sen suunnittelusta on vastannut ruotsalainen arkkitehti Sven Markelius. Konserttitalo toimii kotinäyttämönä Helsingborgin sinfoniaorkesterille. Rakennus edustaa funktionalismin tyylisuuntaa, vaikkakin Markeliuksen aivan ensimmäinen ehdotus edusti klassistista tyylisuuntaa. Talon konserttisaliin mahtuu noin tuhat henkeä.
Víctor Erice
pienoiskuva|Víctor Erice vuonna 2013.Víctor Erice (s. 30. kesäkuuta 1940 Karrantza, Vizcaya, Espanja) on espanjalainen elokuvaohjaaja. Ericen pääteoksia ovat Mehiläispesän henki (1973), Etelä (1983) ja Unelma valosta (1992). Hän on ollut kahdesti ehdolla Cannesin Kultaisen palmun saajaksi.
Varallisuusoikeus
Varallisuusoikeus on siviili- eli yksityisoikeuteen kuuluva oikeustieteen ala.
Likinäköisyys
Likinäköisyys tai likitaittoisuus eli myopia on silmässä esiintyvä taittovika, joka korjataan koverilla linsseillä eli käyttämällä miinuslaseja. Likinäköinen henkilö ei näe kauas terävästi ilman laseja. Likitaittoisen silmän taittovoima on liian suuri suhteessa sen pituuteen. Syynä voi olla sarveiskalvon tai mykiön liiallinen kuperuus tai silmän liiallinen pituus. Murrosikäisen likitaittoisuus useimmin johtuu siitä, että silmä kasvaa pitemmäksi kuin sen polttoväli edellyttäisi. Keski-iän jälkeen ilmaantuva likitaittoisuus johtuu tavallisesti alkavan harmaakaihen aiheuttamasta mykiön taittovoiman lisääntymisestä. Äkillisen tai aaltoilevan likitaittoisuuden voivat aiheuttaa osmoottiseen tasapainoon vaikuttavat sairaudet, kuten diabetes ja myyräkuume. Sarveiskalvon kartiopullistuma aiheuttaa likitaittoisuutta suhteellisen nuorella iällä.
Punarintakukastaja
Levinneisyys
Punarintakukastajaa tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi.
Likinäköisyys
Ikänäkö voi korjata likitaittoisuutta
Likinäköisyyden lääkehoitoa on yritetty monin eri valmistein. Toistaiseksi positiivisia tuloksia on saatu vain pieniannoksisilla atropiinitipoilla, mutta vaikutukset ovat vähäisiä ja vaikutusmekanismi epäselvä; isot annokset taas lamaavat mykiötä ja laajentavat mustuaista.
Luettelo tanssitermeistä
Luettelo breaktanssin termeistä
Katso artikkelista breakdance.
Luettelo kansantanssitermeistä
Askeleet ja askelikot
Eppu Normaali
Yhtyeen alkutaival (1970-luku)
Eppu Normaalin perustivat ylöjärveläiset veljekset Martti Syrjä (laulu) ja Mikko ”Pantse” Syrjä (kitara), heidän serkkunsa Aku Syrjä (rummut) sekä Mikko Saarela (basso) ja Juha Torvinen (kitara). Yhtye otti nimensä Mel Brooksin elokuvassa Frankenstein Junior mainitun nimen ”Abby Normal” suomennoksesta. Yhtyeen alkuvuosina laulujen pääasiallinen sanoittaja oli Mikko Saarela, joka jatkoi yhtyeen sanoittajana aina vuoteen 1981 saakka, vaikka luovuttikin basistin paikan Mikko Nevalaiselle jo vuonna 1979. Eppu Normaalia edelsi joukko Ylöjärven Takamaalla perustettuja yhtyeitä, joissa jäsenet olivat enemmän tai vähemmän samoja kuin lopullisessa Eppu Normaalissa. Esimerkkinä mainittakoon yhtyeet Heimo Hämähäkki, Fuzz Band, Aku Syrjä Band ja Öystilä, joista Heimo Hämähäkki ja Fuzz Band lopulta yhdistyivät Eppu Normaaliksi.
Kansakunnan huulilla (1984–1986)
Kahdeksannen ihmeen seuraaja, Valkoinen kupla julkaistiin 1986. Valkoinen kupla oli edeltäjäänsä rauhallisempi ja hillitympi, ja kappaleet olivat lähempänä perinteistä iskelmää kuin koskaan ennen. Levyllä voi havaita yhtyeen pientä väsymistä, ja erityisesti sanat ovat kautta linjan melko lohduttomia ja synkkiä. Kuitenkin soitanta on kehittynyt edelleen edellisistä levyistä, ja kaikki on viilattu tarkasti paikoilleen. Tämän vuoksi silloisen Rockradion haastattelussa toimittaja sanoi Martti Syrjälle, että Eppu Normaali on muuttunut liikaa Pantsen kitarabändiksi, johon Martti vastasi: "Miten sä perustat ton 'liikaa'? Se on semmonen tapa, mistä me tykätään. Me ollaan aina tykätty kitaramusiikista!". Levyltä löytyvät mm. singlejulkaisu ”Joka päivä ja joka ikinen yö” ja ”En saa mielestä sinua”, jonka albumiraidalla vieraili Piirpauke-yhtyeessä vaikuttanut Badu.
Äänestyksissä
Radiomafian top 500 -äänestyksessä Eppu Normaali oli menestynein suomalaisartisti 10 kappaleellaan: Radiomafian sata parasta biisiä-äänestyksessä "Tahroja paperilla" oli sijalla 65.
Ilmari Tossavainen
Johannes Ilmari Tossavainen (25. heinäkuuta 1887 Keitele – 26. tammikuuta 1978 Oulu) oli suomalainen poliitikko, joka toimi SDP:n kansanedustajana vuosina 1914–1917. Myöhemmin hän työskenteli useiden osuuskauppojen hoitajana eri puolilla Suomea.
Antero Manninen
Manninen suomensi Rudyard Kiplingin runoja (Valkoisen miehen taakka), mutta ennen kaikkea hänet tunnetaan tietokirjallisuuden suomentajana. Hänen suomennoksiaan ovat muun muassa H. Peter Krosbyn Kekkosen linja: Suomi ja Neuvostoliitto 1944–1978, Anthony F. Uptonin Vallankumous Suomessa 1917–1918 osat 1-2, Fridtjof Nansenin Yön ja jään matka sekä Jacob Bronowskyn Ihmisen vaiheet.
Manninen työskenteli Helsingin yliopistossa hallintotehtävissä. Vuonna 1953 hän oli perustamassa yliopistolle omaa Yliopisto-nimistä tiedotuslehteä.
Huittisten ja Pelson varavankiloiden rautatiet
Historia
Huittisten ja Pelson radat hoitivat vankilan sisäisiä kuljetuksia sekä liikennettä turvesuolle; varsinaista ulos menevää liikennettä normaalimielessä ei ollut, toisin kuin Konnunsuolla, jossa oli myös umpinaisia tavaravaunuja, yksi vankivaunu ja kolmekin matkustajavaunua. Radat rakennettiin alun perin hevosvetoisiksi, mutta kumpikin rata kiskotettiin uudelleen tukevammilla kiskoilla ja niille hankittiin veturi vuonna 1937.
Ensimmäiset veturit
Vankeinhoitolaitos tilasi veturit kaikille kolmelle vankilaradalle; ensimmäisenä Konnunsuon-Muukon rautatielle jossa vetureita oli jo käytössä. Tarjouksista valittiin edullisin, Lokomon tarjous 0-4-0T–höyryveturista. Konnunsuolle valmistusnumerolla 121/1937 toimitettu veturi oli halkopolttoinen, märkähöyrytyyppinen, ja varustettu Walschart-luistikoneistolla sekä mäntäluisteilla. Voitelukojeena on hyttiin sijoitettu voideprässi. Saman sarjan toinen veturi, 122/1937 lähetettiin Huittisten varavankilan radalle, ja kolmas 123/1937 Pelson varavankilan käyttöön. Vetureista on säilynyt kaksi, vain Konnunsuon veturi on romutettu.
Mansikkamehu
Mansikkamehu on mansikan makuista mehua. Nautittaessa se on yleensä mansikkamehutiivisteen ja veden seos. Mansikkamehutiiviste valmistetaan mansikoista keittämällä tai höyryttämällä esimerkiksi mehumaijan avulla. Kilosta mansikoita saa noin litran mehua.
Venäjän perustuslaillinen kriisi 1993
Kriisi kärjistyy
Syyskuussa 1993 Jeltsin lopulta hajotti häntä vastustavan parlamentin. Tämä tapahtui vastoin Venäjän federaation perustuslakia. Lain mukaan parlamentin puhemies Ruslan Hasbulatov olisi tullut maan presidentiksi silloin. Tiistain ja keskiviikon välisenä yönä 21.–22. syyskuuta 1993 kiihtynyt Ruslan Hasbulatov julisti varapresidentti Aleksandr Rutskoin presidentiksi. Rutskoi vannoi virkavalansa.
Jerry Calliste Jr.
Jerry Calliste Jr. (s. Gerald C. Calliste Jr., 26. marraskuuta 1965 Bronx, New York), joka tunnetaan myös nimellä Hashim, on yhdysvaltalainen yrittäjä, johtava tuottaja, lauluntekijä, tuottaja, musiikkikustantaja ja entinen DJ, joka tunnetaan parhaiten kansainväliseksi hitiksi tulleesta vuoden 1983 kappaleestaan ”Al-Naafiysh (The Soul)”.
Opettajaseminaari
Opettajankoulutus on muotoutunut Suomessa vähitellen. Opettajankoulutusta on kehitetty ja järjestetty kutakin koulumuotoa ja jopa opetustehtävää varten erikseen. Ensimmäisenä Suomessa aloitettiin oppikoulun opettajiksi haluavien pedagoginen valmennus Turun akatemiassa jo vuonna 1806. Pysyväisluonteisesti sitä alettiin järjestää vuodesta 1864 lähtien, kun perustettiin Helsingin normaalilyseo. Kansakoulunopettajien valmistus aloitettiin sekin jo niinkin varhain kuin vuonna 1863. Koulutus aloitettiin tuolloin perustetussa Jyväskylän Seminaarissa, jonka ensimmäisenä rehtorina ja samalla koko opetuksen hengen luojana toimi Uno Cygnaeus. Kansakoulunopettajien koulutuksen yhteydessä kiinnitettiin voimakkaasti huomiota tulevien opettajien siveelliseen kasvatukseen sekä monipuolisten sivistysharrastusten kehittämiseen. Jyväskylän opettajaseminaarin lisäksi tunnettuja opettajaseminaareja 1800-luvulla olivat mm. Sortavalan opettajaseminaarit. Sortavalassa aloitti toimintansa vuonna 1880 sekä nais- että miesopettajaseminaari.
Raaseporin museo
Porvaristalo
Porvaristalo on 1790-luvulta peräisin oleva varakkaan porvarin puurakenteinen asuintalo, joka vuodesta 1857 lähtien oli kelloseppämestari Anders Johan Blomqvist omistuksessa. Hänen tyttäreltään se päätyi Tammisaaren kaupungin haltuun 1947 ja kotimuseona se on toiminut vuodesta 1949 lähtien. Porvaristalon punamultainen ulkorivi on rakennettu 1824.
GM Korea
GM Korean autoissa käytetään muun muassa australialaisen Holdenin moottoreita ja muista Generalin Motorsin tuotteista muun muassa Opelin osia.
Yksityisyys
Aiheesta muualla
Integritet
Johor Bahru
Maantiede
Johor Bahru on Malesiassa Malakan niemimaan eteläosassa sijaitsevan Johorin osavaltion pääkaupunki. Kaupunki on Euraasian mantereen eteläisin kaupunki. Se sijaitsee Johorensalmen pohjoispuolella. Salmen toisella puolella sijaitsee Singapore. Johor Bahrun ja Singaporen yhdistää noin 1,2 kilometrin mittainen pengertie. Itse kaupungin pinta-ala on ollut 220 neliökilometriä vuodesta 2000 lähtien.
Endometrioosi
Hoito
pienoiskuva|Endometrioosia [[Vatsaontelon tähystys|vatsaontelon tähystyksessä.]] Endometrioosin hoitoon on tehokkaita vaihtoehtoja, ja hoidon tavoitteena voi olla kipujen poistaminen tai lievittäminen, endometrioosikudoksen tai isojen endometrioosikystien poistaminen, sairauden etenemisen hillitseminen ja lapsettomuuden hoitaminen. Hoitotavan valintaan vaikuttavat muun muassa potilaan ikä, sairauden laajuus, oireiden vakavuus ja potilaan toiveet raskauden suhteen. Sairautta hoidetaan aktiivisesti, jos kivut haittaavat elämää tai sairaus vaikeuttaa raskaaksitulemista. Vaikeissa tapauksissa joudutaan punnitsemaan, hoidetaanko ensisijaisesti kipuja vai lapsettomuutta.
Louisiadenkukastaja
Louisiadenkukastaja (Dicaeum nitidum) on kukastajien heimoon kuuluva varpuslintu.
Havannankoira
Ulkonäkö
vasen|pienoiskuva Havannankoiran mittasuhteet on määritelty hyvin tarkasti. Rodun ihannesäkäkorkeus on 23–27 cm (sallittu 21–29 cm). Muita tärkeitä mittasuhteita ovat kuonon pituus, joka on sama kuin etäisyys otsapenkereestä niskakyhmyyn. Lisäksi rungon pituuden (lapojen kärjestä istuinluun kärkeen) suhde säkäkorkeuteen on 4:3. Pää on muodoltaan litteä ja leveä, kuono on kapeneva. Pään ja rungon pituuden suhde säästä hännän tyveen mitattuna on 3:7. Silmät ovat melko suuret, muodoltaan mantelimaiset ja väriltään mahdollisimman tummanruskeat. Häntä kiertyy koiran selän päälle.
Alkuperä
Havannankoiran kantamuoto kehittyi alun perin Italian ja Espanjan rannikoilla, mistä italialaiset merikapteenit veivät rodun mukanaan Kuubaan. Tämän vuoksi FCI on määrittänyt sen alkuperämaaksi Kuuban ja kehittämismaaksi "läntisen Välimeren alueen". Vanhat verilinjat ehtivät jo kadota Kuubasta maan poliittisen epävakauden myötä, mutta ne on osin onnistuttu säilyttämään Yhdysvalloissa maahan salakuljetettujen yksilöiden jälkeläisten kautta. Suomeen rotu tuotiin vasta vuonna 1989, ja sen nimi muutettiin nykyiseen suomalaiseen muotoonsa vuonna 2009.
Redi
Redi sukunimenä:
Valkeajärvi (Vaunujoki)
Maantiede
Järven pinta-ala on 3,7 hehtaaria ja sen pituus on 350 metriä ja leveys 200 metriä. Järven luusua sijaitsee järven luoteisrannalla, josta saa alkunsa 300 kilometriä pitkä laskuojan alku, joka päättyy metsään. Alempana alkaa toinen 1,4 kilometriä pitkä oja, johon pintavedet johtuvat ja joka yhtyy Vaunujokeen samassa kohtaa kuin Kyynärjärven laskuoja.
Aprilia RSV4
Moottoriurheilussa
Max Biaggi ajoi RSV4:lla Superbiken maailmanmestaruussarjan mestariksi 2010 ja 2012.